**КОМИ РЕСПУБЛИКАЛӦН ОЛАНПАС**

**“Коми Республика мутасын алкоголя прӧдукция торйӧн вузалӧм вылӧ содтӧд дзескӧдӧмъяс урчитӧм йылысь” Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2018 вося косму тӧлысь 19 лунӧ

**1 статья.** Пыртны “Коми Республика мутасын алкоголя прӧдукция торйӧн вузалӧм вылӧ содтӧд дзескӧдӧмъяс урчитӧм йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2012, 34 №, 793 ст.; 71 №, 1848 ст.; 2013, 11 №, 225 ст.; 16 №, 318 ст.; 37 №, 691 ст.; 2014, 13 №, 190 ст.; 2015, 11 №, 133 ст.) татшӧм вежсьӧмъяс:

1) Оланпас нимсӧ гижны тадзи:

**“Коми Республика мутасын алкоголя прӧдукция торйӧн вузалігӧн торъя корӧмъяс да содтӧд дзескӧдӧмъяс урчитӧм йылысь”;**

2) водзкывсӧ гижны тадзи:

“Тайӧ Оланпасыс “Этилӧвӧй спирт, алкоголя да спирта прӧдукция вӧчӧмсӧ да бергалӧмсӧ канмусянь ладмӧдӧм йылысь да алкоголя прӧдукцияӧн вӧдитчӧмсӧ (сійӧс юӧмсӧ) дзескӧдӧм йылысь” Федеральнӧй оланпас серти ладмӧдӧ Коми Республика мутасын алкоголя прӧдукция торйӧн вузалігӧн торъя корӧмъяс да содтӧд дзескӧдӧмъяс урчитан юалӧмъяс.”;

3) содтыны татшӧм сюрӧса 12 статья:

**“12 статья.** Урчитны, мый алкоголя прӧдукция торйӧн вузалысь организацияяслы (йӧзӧс ӧтув вердӧм серти услугаяс сетігӧн алкоголя прӧдукция торйӧн вузалысь организацияяс кындзи) мынтӧм уставнӧй капиталлӧн (уставнӧй фондлӧн) медічӧт мындаыс лоӧ 10 сюрс шайт.”.

**2 статья.** Тайӧ Оланпасыс вынсялӧ сійӧс официальнӧя йӧзӧдан лунсянь.

Коми Республикаса Юралысь С.А. Гапликов

Сыктывкар

2018 вося косму тӧлысь 24 лун

34-РЗ №